Björgunarsveitamenn fundu laust eftir miðnætti í nótt konu og dreng sem saknað var á Langjökli frá klukkan 17:30 í gær . Voru þau bæði við þokkalega heilsu en orðin mjög köld og hrakin . Farið var með þau á sjúkrahús til aðhlynningar . Svo virðist sem fólkið hafi brugðist rétt við og haldið kyrru fyrir þegar þau urðu viðskila við hópinn sem þau ferðuðust með . Veður var afleitt á jöklinum , mikill vindur , éljagangur og skyggni nær ekkert . Rúmlega 300 björgunarsveitamenn af höfuðborgarsvæðinu , Norður - , Vestur - og Suðurlandi tóku þátt í leitinni og voru notaðir allir tiltækir snjóbílar og vélsleðar auk fjölda annarra farartækja .